ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037309
ขอความช่วยเหลือให้ตีเส้นจราจร (ขาว-แดง) บริเวณถนนหน้าตลาดสาย 2 แขวงบางแคเหนือ เขตบางแค กรุงเทพมหานคร รหัสไปรษณีย์ 10160  จุดสังเกตอยู่เลยทางลงสะพานข้ามคลองบ้างขี้แกล้งหรืออยู่ฝั่งตรงข้ามหมู่บ้านภัสรี  เนื่องจากบริเวณถนนหน้าตลาดสาย 2 นั้น จะมี 6 ช่องทางการจราจร โดยจะมีการตีเส้นจราจร (ขาว-แดง)ไว้บริเวณทางเข้าและทางออกเท่านั้น ส่วนบริเวณตรงกลางถนนจะไม่มีการตีเส้นจราจร (ขาว-แดง) ปัจจุบันพบว่าจะมีการจอดรถ ลักษณะเป็นการจอดแช่ไว้นาน เป็นเหตุให้ถนนเหลือเพียง 2 ช่องทางการจราจรเท่านั้น ทำให้การจราจรติดขัดเป็นอย่างมาก โดยเฉพาะในช่วงเวลาเร่งด่วน อีกทั้งผู้ร้องแจ้งว่าในพื้นที่ฯ จะมีป้ายห้ามจอดรถตลอดเวลา แต่ก็พบว่ายังมีการฝ่าฝืนกฎจราจรมีการนำรถมาจอดในพื้นที่ห้ามจอด ส่งผลให้ผู้ร้องและประชาชนที่สัญจรผ่านไม่ได้รับความสะดวกในการสัญจร จึงประสงค์ให้หน่วยงานที่เกี่ยวข้องแก้ไขปัญหาการจราจรติดขัดโดยการตีเส้นจราจร (ขาว-แดง) บริเวณช่องทางจราจรกลาง และมีความประสงค์ให้ติดตั้งแท่งเหล็ก เพื่อป้องกันไม่ให้รถจักรยานยนต์ขับรถรถย้อนศร บริเวณบาทวิถีที่อยู่หน้าตลาด เพื่อป้องกันการขับรถย้อนศร และป้องกันการเกิดอุบัติเหตุที่อาจทำให้เกิดอันตรายต่อชีวิตและทรัพย์สิน ประสบปัญหามาประมาณ 9 ปีแล้ว (ผู้ร้องประสงค์ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata